SĒDES PROTOKOLA PIELIKUMS

2024.gada 21.novembris protokols Nr. **25**.

**LĒMUMS Nr. 16.**

**Par projekta “Ventilācijas un apkures sistēmas pārbūve Ķekavas Sporta kluba ēkā, Brīvības ielā 9, Ķekavā, Ķekavas novadā” realizēšanu**

Izskatot jautājumu par projekta “Ventilācijas un apkures sistēmas pārbūve Ķekavas Sporta kluba ēkā, Brīvības ielā 9, Ķekavā, Ķekavas novadā” realizēšanu, **konstatēts**:

1. Ķekavas novada pašvaldība (turpmāk – Pašvaldība) īsteno projektu “Ķekavas sporta kluba ēkas, Ķekava, Ķekavas novads, energoefektivitātes paaugstināšana” (Nr. 1.2.1.3.i.0/1/23/A/CFLA/024). Lai īstenotu projektu, ir izstrādāts būvprojekts “Ēkas energoefektivitātes paaugstināšana, Brīvības iela 9, Ķekava, Ķekavas novads”, tomēr tas neparedz risinājumus ventilācijas un apkures sistēmas pārbūvei.
2. Ventilācijas un apkures sistēmas pārbūve ir nepieciešama, lai nodrošinātu atbilstošus apstākļus un mikroklimatu. Esošā ventilācijas sistēma ir sliktā tehniskā stāvoklī un nenodrošina nepieciešamo gaisa apmaiņu.
3. Pašvaldība ir veikusi tirgus izpēti, apzinot iespējamos risinājumus un aptuvenās izmaksas būvniecības ieceres dokumentācijas izstrādei un ventilācijas sistēmas pārbūves būvdarbiem. Provizoriskās projekta īstenošanas izmaksas ir 338 100 EUR ar PVN, t.sk. ventilācijas sistēmas pārbūves izmaksas 322 000 EUR ar PVN.
4. Projekta īstenošanai tiks veikts “projektēt – būvēt” iepirkums, paredzot projekta būvdarbus īstenot kārtās, t.i., izstrādāt pilnu ventilācijas un apkures sistēmas būvniecības ieceres dokumentāciju un būvdarbu pirmajā kārtā veikt ventilācijas sistēmas pārbūvi.

**Pamatojoties** uz:

* Pašvaldību likuma 4.panta pirmās daļas 7.punktu, 10.panta pirmās daļas 17. un 19.punktu,
* kā arī, ņemot vērā Ķekavas novada domes Apvienotās Finanšu, Izglītības, kultūras un sporta, Sociālo lietu, Attīstības, Drošības un Īpašumu komiteju 2024.gada 14.novembra sēdes atzinumu,

**Atklāti balsojot**

ar **17** balsīm “Par” (Aigars Vītols, Andris Ceļmalnieks, Andris Vītols, Arnolds Keisters, Dace Cīrule, Edgars Brigmanis, Elīna Rasnace, Indra Priede, Inese Jēkabsone, Ineta Romanovska, Juris Jerums, Juris Žilko, Kristīne Hāze, Rihards Gorkšs, Valts Variks, Viktorija Baire, Voldemārs Pozņaks), "Pret" – **nav**, “Atturas” – **nav**,

**Ķekavas novada dome NOLEMJ:**

1. Atbalstīt projekta “Ventilācijas un apkures sistēmas pārbūve Ķekavas Sporta kluba ēkā, Brīvības ielā 9, Ķekavā, Ķekavas novadā” īstenošanu.
2. Pašvaldības 2024.gada budžetā būvniecības ieceres dokumentācijas izstrādei no budžeta sadaļas “Attīstības un būvniecības pārvalde” paredzēt 16 100 EUR ar PVN. Pašvaldības 2025.gada budžetā ventilācijas sistēmas pārbūves darbu veikšanai no budžeta sadaļas “Attīstības un būvniecības pārvalde” paredzēt 322 000 EUR ar PVN.
3. Pilnvarot Ķekavas novada pašvaldības izpilddirektoru parakstīt līgumu ar projektēšanas darbu un būvdarbu veicēju, pēc iepirkuma veikšanas.
4. Šis lēmums stājas spēkā ar tā pieņemšanas brīdi.

Sēdes vadītāja: (\*PARAKSTS) Viktorija Baire